
"AIDO“ PRIEDAS AR 


RYTINĖ DAINELĖ 


Tai šiltutė, tai meilutė 
Saulutė mūsų iš ryto, 
Kai pakyla iš už miško, 
Rasom apkaišyto. 


Lenkia mišką, žeria lauką 
Šilimos galybė, 
Kad užšviečia—sielą odka 
Mėlynon aukštybėn. 


Ten Dievulis geras geras 
Visa puikiai tvarko: 
Leidžia skaisčiąją saulelę 
Ir vėjeli spartų. 

Sveikinam Tave, Dievuli, 
Ir tave, saulyte. 


Jums dainelę sukurt skubam 
Iš pat ankstaus ryto. 


Laukaitis 


O 


VARPELIS | 


j 


(Nr 13(48) 


“KLAIPĖDA 


Baltijos jūros pakraščiais tylų povakarį ramiai plūduriuoja žvejų būriniai laiveliai. 


Jūs, tur būt, girdėjote iš vy- 
resniųjų apie tai, kad Klaipėda ir 
visas Klaipėdos kraštas atkrito nuo 
Lietuvos ir tapo prijungtas prie 
Vokietijos. Manau, „kad ir jums 
reikia šį tą apie tai papasakoti. 


Jei Nemunu plauksime iki Bal- 
tijos jūros, tai pasieksime Klai- 
pėdos kraštą, kuris bus dešinėje 
Nemuno pusėje, ir prie pat jūros 
rasime Klaipėdos miestą. Šis kraš- 
tas ir miestas buvo iš seno lietuvių 
gyvenamas. Vokiečiai čia atsirado 
prieš 700 metų. Apie tai mes jau 


pasakojome jums, kai rašėme apie 


kryžiuočių i ir kalavininkų atplūdimą 


į tą kraštą. Vokiečiai stipriai su- 


ėmė mūsų brolius ir taip su jais 
elgėsi, kad jie ilgainiui išsižadėjo 


savo tėvų papročių ir jų kalbos ir 
virto vokiečiais. O daugumas tų, 


kurie savosios kalbos neišsižadėjo, 


taip prilipo prie vokiečių, kad apie 
kitur gyvenančius savo brolius nie- 
ko žinoti, nė girdėti nenorėjo. 


Ir taip slinko metai, amžiai, 
kol atėjo Didysis karas. Didžiojo 
karo metu vokiečių galybė buvo 
palaužta, pradėjo kurtis Lietuvos 
Valstybė. Klaipėdos kraštas buvo 


"nuo vokiečių atskirtas ir pavestas 


prancūzų globai. Klaipėdiečiai pa- 
matė, kad jiems su prancūzais ne- 
pergeriausiai gyventi ir daugumas 
jų pradėjo dairytis, ar negalima 
būtų prisijungti prie Lietuvos vals- 
tybės, kur gyventi žmonėms darėsi 
vis lengviau ir geriau. Ir štai, nu- 

Žiūrėję patogų laiką, jie sukilo prieš 
prancūzus ir pradėjo prašyti Lie- 
tuvos padėti jiems išsivaduoti iš 
svetimo jungo. Mūsų broliai iš 
Lietuvos, žinia, jiems ištiesė pa- 
galbos ranką,—ir Klaipėdos kraštas 
buvo prijungtas prie Lietuvos Vals- 
tybės. 

“Klaipėdos kraštas per Didįjį 
karą buvo rusų nuteriotas. Prancū- 
zai taip pat nesirūpino jo gyveni- 
mo gerinimu. Kai lietuviai pasijuto 
krašto šeimininkais, užvirė gyveni- 
mas. Pradėta gerinti visos gyveni- 
mo šakos, ypač Klaipėdos uostas 
buvo žymiai padidintas, praplėstas 
ir pagilintas. Jan galėjo įplaukti 
didžiausi prekiniai laivai. Pats 
miestas išaugo beveik dvigubai. 
Lietuvos vyriausybė labai rūpinosi 
Klaipėdos krašto gerove, nes ir 
kitoms Lietuvos dalims buvo iš to 
nemaža naudos. ~et daugiausia 
jos turėjo klaipėdiečiai. Atrodė, 
kad klaipėdiečiai turės laikytis Lie- 
tuvos visomis keturiomis. Tačiau 
išėjo kitaip. i 

Vokiečiai po karo pradėjo atsi- 
Peikėti ir stiprėti. Pradėjo kelti 
galvas ir vokiečiai, kurie buvo pa- 
silikę Klaipėdos krašte. Su jais 
pradėjo dėtis ir daug klaipėdiečių, 
kuriems vėl pakvipo vokiečių jun- 
gas. Lietuvos vyriausybė mėgino 
Juos ir geruoju ir piktuoju nura- 

minti, tačiau tai nedaug tepadėjo: ` 
stiprėjant vokiečių galybei, stip- 
rėjo ir klaipėdiečių noras grįžti 
prie Vokietijos. Kas buvo su jais 
daryti? 

Vokietija pareikalavo iš Lietu- 
vos atiduoti jai Klaipėdos kraštą. 
Vokietija didelė, turi apie 80 mili- 
jonų gyventojų, Lietuva— daug ma- 
žesnė, iš viso turi pustrečio mili- 
jono gyventojų. Sunku jai priešin- 
tis tokiai galybei, tačiau gal būtų 
ir pasipriešinusi, jei klaipėdiečiai 
elgtųsi kaip geri sūnūs. Lietuva ir 
pamojo į juos, tegul ima juos vo- 
kiečiai ir tegul jie pamėgina gy- 
venti su jais. Ar nesigailės, kaip 


priseis kęsti nedateklius, — vėliau 
pamatysime. 
Lietuvai Klaipėdos netekimas 


labai skaudus smūgis. Per Klaipė- 
dos uostą ėjo didelė prekyba su 
kitais užjūrio kraštais. Dabar rei- 
kės ieškoti kito kelio, gal reikės 
statytis kitas savo uostas. Gaila ir 
tų pinigų, kurie buvo išleisti Klaipė- 
dos krašto gerinimui ir dabinimui. 
Nuleisti rankų nereikia. Reikia 
dirbti ir tvarkytis naujose sienose. 
Tenka manyti, kad mūsų broliai | 
Lietuvoje mokės nugalėti visus 
sunkumus ir mOkės parodyti klai- 
pėdiečiams, kad jie skaudžiai apsi- 
riko, besiverždami nuo savųjų prie 
svetimųjų. —as, 


Ateis pavasaris 


Ir vėl pavasaris ateis čia 

Per pievas ir laukus žaliuosius, 
Tr vėl saulutė švies mums skaisčiai, 
Linguos prie vartų žalias uosis. 


Ir vėl sode pilka lakštutė 
Čiulbės kas rytas vakarėlis, 
Ir vėl galėsim skint žibutes, 
Ipint vainikan lelijėlę. 


Girdėsme vėl, kai pušynėly 
Kukuos graudingai gegužėlė, 
lr prisiminsim josios dalią, 
Kelli, kurs skausmu užžėlęs. 
Ir prisiminsime -žiemužę, 
Piktūosius šaltus šiaurės vėjus, 
Ir džiaugsimės pavasarėliu, 
Žaviai dainelei suskambėjus. 


V. Kuolaitis 

S-A ULY IE 


Kai buvo žemėj laimė tikra, 

Gyveno senukas su savo dukra. 
Menka pirkutė, pakrypus jinai, 
Linksma bet buvo Saulytei tenai. 

Vasarą žaidė jį pievoj žalioj, 

Žiemą žiūrėj, kaip snaigės ulioj. 

Kasas auksines ji teturėj, 
Ir daugiau nieko nebenorėj... 

Badas į kraštą atėj staiga, 

Neturėj žmonės valgyti ką. 

Tiktai Saulytės geros namus 
Lankė gyvenimas' toks pat ramus. 

Žmonėms maistą dalino ji, 

Kolei pritrūko duonos pati. 

Tuomet Saulytė, nors alkana, 
Širdį ramino tiktai daina. 

Senas senelis kartą atėj, 

Kai ji darželyj rūtas ravėj. 

— Duok, Saulyt rūbą, —sako jisai, — 
Pridengti kūną nuogą visai. 

— Brangus senuti, neturiu jų, 

Pati badauju, pati kenčiu. 

— Tai bent man duoki šitas kasas, 

Iš jų išausiu sau rūbą aš. 

Gaila Saulytei šilko kasų, 

Ašaros veržias jai iš akių. 

Neilgai verkė, nukirpo jas, 
Davė seneliui savo kasas. 

Žiūri... senelis kyla dangun, 

Supa jo kūną rūbas brangus. 

Puola Saulytė, meldžias karštai... 
Dievas tai buvo, kyla Jis štai! 

Sušelpė vargšą jinai mielai, 

Laimina už tai ją Angelai. 

J Mackevičius 

Arčiau, arčiau, žąselės, palesinsiu... 


Zuikis ir 

Susilažino kartą zuikis ir 
beždžionė, katras iš jų galė- 
siąs ilgiau išsėdėti napajudė- 
jęs vienoje vietoje. 

Susitarė ir sėdi. 
nejuda. 

Po trumpo laiko beždžio- 
mei nutirpo visas kūnas. Jila- 
bai nori pajudėti, bet bijo la- 
žybų pralošti. Tada ji sugal- 
vojo zuikelį prigauti ir ėmė 
pasakoti: 

— Kai aš buvau kare, 
mane sužeidė čia, čia ir čia. 

Taip kalbėdama, ji rodė 
Sužeidimo vietas, visa krai- 
Pèsi, lingavo, — ir jai pasi- 


Sėdi ir 


beždžionė 


darè geriau, nebereikėjo su- 
stingusiai sėdėti. 

Ir zuikelio būta gudragal- 
vio, Jis greit suprato beždžio- 
nės gudrybes ir taip ėmė kal- 
bėti: 

— O kai aš buvau kare, 
aplink mane skraidė šimtas 
smailių vilyčių. Tai aš greit 
čia pašoku, greit ten, greit 
čia, greit ten, — ir tokiu bū- 
du išlikau sveikas. 

Taip pasakodamas, zuike- 
lis šokinėjo į visas puses. 

Ir katras iš juodviejų lai- 
mėjo lažybas, niekas nežino 
iki pat šios dienos. 

„Vyturys“ 

Motulė serga 


— Nelengvai serga tamstos 
žmona, bet yra vilties jai pasveik- 
ti, tik tegu nesikelia keletą sa- 
vaičių iš lovos, — aiškino gydyto- 
jas nuliūdusiam tėvui priemenėje. 

"Vaikai, susigūžę pirkios kam- 
pelyje, tyliai laukia grįžtančio tėvo. 
Visa viltis jame, lyg jam įžengus 
grįš motulei sveikata. Ir motinos 
akys dažnai nukrypdavo į duris. 
Kaip jai norėtųs išgirsti žodžius: 
„pasveiksi ir dargi greitai“. Ką 
veiktų vaikeliai be jos likę? Kas 
išaugins mažąją Katrytę, kuriai 
vos trys su puse metų, O vyres- 
nieji taip pat dar per maži likti 
be "motinos globos. Tėvas galės 
vesti antrą, bet vaikams truks 
švelnios motinos rankos — toji 
bus tik pamotė. Tos mintys kan- 
kina ligonę, silpnina jėgas. Tačiau 
nepajėgia rūpesčių nuvyti nuo sa- 
vęs. Juk ir Velykos netoli. Reiktų 
nauji rūbeliai pasiūti, senieji sulo- 
pinti, išplauti, kad mažutėliai la- 
biau pajustų šventes atėjus. Svei- 
katos, sveikatos, ne sau, o toms 
švelnioms galvelėms, ten kampe 
susiglaudusioms! 

Sugirgžda durys — įeina tėvas, 
visų . taip laukiamas. Zvilgsniai 
įsminga į jį ir laukia: ką gero, ar 
baisaus išgirs. Tėvo veide spindi 
džiaugsmo kibirkštėlė. Vyriausioji, 
Onutė, pirmoji sugauna tą šypsnį — 
ji linksma bėga prie motulės lo- 
vos, nelaukdama tėčio prabilstant. 

— Tu, motule, pasveiksi, jau 
aš matau iš tėčio! Kaip gerai! Ar 
netiesa, kad ir šoną mažiau die- 
gia? Visi, pralinksminti Onutės 
žodžių, „prisiartina prie - ligonės. 
Šioji, degančiom akim, apžvelgia 


T Pu i) 
VENA ij 


kad tu greit 


visus, paglosto Katrytės plaukelius 
ir nukreipia galvą tėvo pusėn, lyg 
klausdama, ar tiesą kalba Onutė. 

— Taip, taip! Gydytojas sakė,. 
pasveiksi, tik reikia 
porą savaičių gulėti lovoje, neper- 
šalti — taria tėvas. Pirmąjam 
džiaugsmui praėjus, randasi ligo- 
nei nauji rūpesčiai. — Bet juk Ve- 
lykos artinasi. Kas pasiūs jums 
rūbelius?. Viso kaimo vaikai įsirė- 
dys, tik jūs liksite nuskriausti. 
O kas išvirs jums šventėms kiau- 
šinių, nudažys juos, iškeps pyrago? 
Vargšeliai manol.. 

— Nieko, motule, apseisim be 
naujų rūbų, tik tu pasveik! Aš su- 
tvarkysiu pirkią, viską padarysiu. | 
ką man pasakysi. O ko pati ne- 
pajėgsiu, paprašysiu tetulę,—čiauš- 
kėjo Onutė. 

Visi aprimo, išsiskirstė prie sa- 
vo darbo. Kiekvieno širdyje buvo 
vienintelis džiaugsmas, kad mo- 
tulė pasveiks. Prie lovos liko vie- 
na Katrytė. Ne labai suprato anks- 
tesnį pasikalbėjimą, bet ir jos šir- 
delė jautė, kad motulei geriau. 
Kai tetis, atvežęs vaistus, sustatė 
ant stalo prie ligonės, smalsioji 
Katrytė paklausė: 


— Ko čia, mamyt,buteliukuosna || 


pripilta? 

— Juose, vaikeli, kartus, kar- 
tus vanduo, kurį išgėrus pasveik- 
siu ir galėsiu vaikščioti ir dirbti. 

— Tai aš tą kartų vandenį už 
mamytę išgersiu ir tu pasveiksi. 

Motina laiminga  nusišypsos 
kad jos vaikeliai tikrai gerų širde- 
lių, kad nori jai ligoje palengvinti- 


aus 

Papievy auga žilvičiai. Vasarą 
jų šakos, aplipusios pailgais lape- 
liais, nulenkdavo iki pat žemės, 
bet, atėjus rudeniui, papūtus šal- 
tam vėjui, lapai pagesdavo ir nu- 
krisdavo, vėjo į visas puses išne- 
šiojami. Taip žilvičiai išstocvėdavo 
visą žiemą iki pat pavasario. Pa- 
vasariop jie apsikraudavo dailiais 
žvilgančiais pumpurėliais, vėliau 
anie  pumpurėliai pasidarydavo 
kaip vaškas geltoni, pasišiaušdavo 
ir krisdavo žemėn,  plūduriuodavo 
pavasario vandenyse. 

Vyresnieji tada, kai jie turėjo 
pumpurėlius, žilvičius vadindavo 
verbomis. O vaikai rankiodavo 
tuos žvilgančius „katukus“, glosty- 
davo juos ir būriais ganydavo. 

Namuose buvo maišatos. Tėtis 
atnešė ėgliaus su žaliomis uogo- 
mis. Eglius labai kvepėjo mišku ir 
pavasariu. Motina lakstė iš vieno 
kampo kitan.. Rankiojo spalvotus 
popierius. Suko roželes. Onytė jai 
padėdinėjo. i 

— Žiūrėk, žiūrėk, mama,— kal- 
bėjo Onytė patenkinta, kad pavy- 
ko gražią roželę susukti,—kaip tik 
tokia, kokios mūsų užusvirnėj su- 
žysta. 

— Gerai, gerai, vaikeli, — gyrė 
ją motina, — daryk daugiau. 


Onytė vėl suko virbalu. Sten- * 


gėsi, kiek įmanydama. Nevyko ir 
gana. Visa iškaitusi, drėgnom ake- 
lèm žiūrinėjo popieriaus gabalėlius 
iš visų pusių, bet roželė nė kiek 
negrožėjo. Tada nusiminusi metė 
aną, o ėmė verpelioti ir sukti kitą. 
Ir kai toji pavyko jai susukti, Ony- 
tė vėl džiaugėsi ir šokinėjo nenu- 
sėdėdama vietoj. 

“ Jonukas su tėveliu piaustė ir 
dailino ėgliaus šakeles. 

` — Atsargiai, tik piršto nejsi- 
piauk, — palikdamas jį vieną, tarė 
tėvelis, —aš eisiu keltavų apžiūrėti. 


VERBOS 


"Jonukas "nieko neatsakė, tik 
stengėsi kuo gražiau. kiekvieną ša- 
kele nudailinti. Rinko vis tokias, 
kurios daugiau ir žalesnėmis uogo- 
mis apkarusios. Ziūrinėjo, kad ša- 
kelės nebūtų sulinkusios, kad ne- 
atrodytų lyg iš pagalvės ištrauktos, 

Kai motina su Onyte baigė 
sukti roželes, o Jonukas prikrovė 
gerą glėbį apdailintų ėgliaus šake- 
lių, įėjęs 'trobon tėvelis pasakė: 

— Dabar judu su Onyte eikit 
atnešti verbų. 

Vaikai apsidžiaugė, kad jiems 
tas darbas pavedamas, ir skubiai 
rengėsi. 

— Mes ir sau prisirinksim, — 
žybterėjo Onytė Jonukui linksmom, 
akelėm. 

Ji taip norėjo pasidaryti mažy- 
tę verbelę, įduoti motinai, kad nu- 
neštų bažnyčion: ir ten Kunigėlis. 
jai pašventintų. NY 

— Zinai ką? — kreipėsi į ją 
Jonukas. 

— O ką? . 

— Mes sau prisirinksim katinė- 
lių. Tai rytoj, kai tėvelis su mama 
išvažiuos Aaa p gdių ganysim, žai- 
sim. 

— t, gerai, — strukčiojo- . 
Onytė, plodama dklntikale: 

Ir abudu. vaikai nusiskubino į pa- 
pievį. | 

Verbos buvo aukštos. Per žie- 
mą kiškiai, neturėdami ko ėsti, 
apgraužė visas žemiau nukarusias. 
šakeles. Liko tik stuburai. Vaikai 
negalėjo pasiekti tų šakų, kurios 
buvo su „katinėliais“. Tada Jonu- 
kas sugudravo: | 
‘< — Tu, Onyte, lik;čia, o aš ilip- 
siu— Jaužysiu ir ey n tau, o tū 
turėsi surinkti., 

— Tik tuù cen imuk ilipės; — 
pasakė Onytė, bailiai žiūrėdama. 
j aukštas verbas. 

Ji bijojo aukštai lipti ir jai at- 
rodė, kad vos kiek palypėjus gali- 
ma tuojau iškristi ir negyvai užsi- 
mušti. Bet Jonukas, būdamas už 
ją vyresnysis ir drąsesnis tik nu- 
sišypsojo ir kaip katė uždryksėjo 
į verbos liemenį, kad Onytė net 
neapsižiūrėjo, kai jisai jau virš jos 
„galvos būdamas šūkterėjo: 

— Aje, krintu! 
— Eik nejuokavęs, o tai 
mamai pasiskųsiu, man baisu... 


aš 


— Ko tau bijot? Ar tu nema- - 


tai, kaip rudenį mes su tėveliu 
obuolius raškėm. Aš visas sodo 
obelis iškopinėjau, — gyrėsi Jo- 
nukas. | 

— Tai tada buvai basas, o da- 
bar su klumpėm. | 

— Nebijok, nekrisiu. Va, ma- 
tai, kaip tvirtai stoviu, — ir palin- 
gėjo, plačiai išsiskėtęs ir abiem 
rankom šakų įsitvėręs. Verba su- 
lingavo, Jonukas kiek pakrypo ir 
skysterėjo, vos vos nenukrito, net 
širdis jam pradėjo smarkiau plakti. 

Tada Onytė tarė: 

— Matai, vos neiškritai. 


-— Slidu su klumpėm,- atsakė 
„jai Jonukas ir daugiau jau nebe- 
lingėdamas laužė verbų šakeles ir 
mėtė Onytei. Toji rinko jas pra- 
džioj į glėbeli, bet pamačiusi, kad 
vis tiek visų glėbelin nesurinks, 
pradėjo krauti krūvelėn, kuri vis 
augo ir augo. 

Kai jai atrodė, kad verbų jau 
bus pakankamai tėveliui, mamai 
ir jiemdviem, pasakė: 

— Lipk, Jonuk, žemėn, gana 
jau. 

— Dar porą4,—atsakė jai anas 
iš viršaus. 

: Onytė tik.dabar pamatė, kad 

-„Jonuko kelnės perplėštos. Nieko 
jam tuo tarpu nesakė, bet kai 
-nas išlipo, tarė: 


— Tu vos neiškritai 
„perplėšei. 


ir kelnes. 

— Kur? — nustebo Jonukas. 

— Matai, va, visas šonas, 

Jonukas išsigando. Dabar jį 
tikrai mama bars, kad taip greit 
viską plėšo. Dar tik aną šeštadienį 
naujas užsidėjo, gražiai mėlynai 
dažytas, ir mama jam pasakė, kad 
su šitomis ir per Velykas vaikš- 
čiosiąs. 

— Tu nebijok, — paguodė jį 
Onytė, — aš tau susiūsiu, ir žy- 
mės nebus. 

— Kad tu nemokėsi 
siūti. 

— Mokėsiu, mokėsiu. 

Ir vaikai nustripeno namo. Jo- 
nukas, vis prisiglausdamas prie 
Onytės tuo, šonu, iš kurio buvo 
suplėšytos kelnės. Mama nepa- 
stebėjo. Tada juodu susėdo abu 
užstalėn rankiojo verbas. Onytė 
padarė po gražią puokštelę sau ir 
Jonukui, o mama tėveliui ir sau. 
Tada visų kotus stipriai surišo, 
įvyniojo į baltą popierį ir padėjo 
į spintą. 

Onytė su Jonuku raškė tada 
nuo likusių verbų šakelių pumpu- 
rėlius ir krovė sau į sterbles. Po 
to supylė popieriun, kuris liko, kai 
mama apsuko. verbų kotus ir pa 
sidėjo. Abudu nuėjo užkrosnin, 
ten Jonukas nusimovė suplėšytas 
savo kelneles, ir Onytė jam grei- 
tai subedė subedė, kad tik nebūtų 


taip su- 


„žymės, jog suplėšytos. 


Rytojaus dieną abudu pasilikę 
namie laukė pargrįžtančių iš baž- 
nyčios tėvelių ir žaidė „katinukais“. 
Surūšiavo į jaučius ir karves, pa- 
leido ant stalo ir ganė, varinėjo. 
Jonukas jas šėrė, o Onytė girdė 
ir milžė. Pyko ant kaikurių, kad 
spardėsi ar maža davė pieno. Ži- 
nojo, kad mama kartais taip daro, 
todėl darė ir jinai. Vienai, kuri, jos 
manymu, buvo jau niekam tikusi, 
kalbėjo: 

— Tave, juodaause, 
duosime žydui piauti. 


jau ati- 

Tada Jonukas buvo žydas, jis 
derėjo su Onyte juodaausę, pirko ir 
piovė. 

Ir kokių jie dar juokų neišsi- 
galvodavo su savo „karvėm“ ir „jau- 
Tiais“. Užeidavo karštis. Visi jų 
gyvuliai pradėdavo gyliuoti. Išbė- 
giodavo pastalėj ir pasuolėm. Ta- 
da abudu varinėdavo juos vėl 
į vieną draugę ir juokaudavosi, 
kad kuri nepaklusni ima ir prade- 

durų, kitas prie stalo — ir mėty- 
davo po grindis numatytą „karvę“ 
ar „jautį“. 

Kaip tik tokio žaidimo . mėtu 
buvo vaikai užklupti iš bažnyčios 
parvažiavusių tėvų. 

— Ne aš mušu, verba muša, 
šaukė besišypsodamas tėvelis ir 
kapodamas iš lėto ėgliaus šakele 
per basas Onytės kojas. 

Toji prisigūžė. Tada atėjo eilė 


i. j kl 
da iš vieno trobos galo bėgioti Panika T buvo: MEdORYS 
į kitą. O Jonukas su Onyte pada- d 
rydavo taip: vienas atsistodavo prie r. 


b 


Kiškis ir Damijonas 


Ėjo kiškis per dirvoną, 
Susitiko Damijoną. 
Damijonas tikras vyras, 
Kaip dvi pupos ir pipiras. 
Domas kiškio nusigando, 
O kiškelis kalbint bando: 


— Būtum medis, -- bet. be lapų, 
Būtum žvirblis, —bet be snapo, 
Nei tu šeškas, nei tu špokas. 

Kai pažiūri, — tikras juokas, 


Ir dvi kojos, 
Ir dvi ausys, 


ir dvi rankos, 
— tik per menkos. 


Kam jos tokios reikalingos? 
Kam jos gali būt naudingos? 
-- Kam tos ausys? 


Kad girdėčiau, 


— Kam dvi akys? 


—— 


Kad matyčiau. 


-— Kam dvi rankos? 


Kad paėmęs 


Knygeles gražias skaityčiau. 


Vytė Nemunėlis | 

2 „RUTELE 


(Penkių veiksmų dramatizuota pasaka) 


Karalienė 


Tad baikite darbą šiandieną, 
Pameskit tarnystę žmonėm! 


Visi (nustebę) 


Pamesti?.. pabaigti?.. 
Kaip tai padaryti? 
| Karalienė 
Atimkit gyvybę gražumams visiems; 
Lapeliams, žiedeliams, 
Žolėm ir gėlėm! 
Tenurunda, tenukrinta medelių la- 
peliai, 
Tenublėsta, tenubyra gėlelių žie- 
+ deliai, 
Te žolės nuvysta, 
Laukai geltonuoja! 
Miškai paruduoja! 
Te rūbu žaliu pasipuošt nebedrįsta. 
Te liūdi gamta amžinai — 
Taip jums įsakau! | 
Visi 
Karaliene brangioji, 
Tebūna, kaip tu įsakai! 
(Visi meta lapus ir žiedus. Pakyla 
vėjas, ir lapai nubyra nuo medžių). 
Tad skubėkim į tą šalį, 
Kur gėlelės kaip žvaigždelės, 
Kur pievelės vis žaliuoja, 
Marguliuoja, 
Kur berželiai svyruonėliai 
Pilį, rūmą ir lušnelę 
Lygiai puošia, 
Upės, jūros sidabrinės, 
vaigždės, saulė deimantinės, 
Kur miškeliai 
Ir šileliai 
Dailiai ošia, — 
Ten skubėkim! 
(pasigirsta rago | garsai). 
Bet ko čia 
Man dar trūksta? Kur mažoji 
Mūs „Rūtelė“? | 
(Pasirodo iš už krūmų ` mažytė 
Laumelė — Rūtelė, žaliom rūtų 
šakelėm pasipuošusi). 


O, eikše! 


Eikš greičiau pas mus, 


Meski žalią rūbą, 

Mesk žalius lapus, 

Taip čia nutarta visų. 
Rūtelė 


Karaliene mus brangioji, 
Gaila < man žmonių. 
Leisk man pasilikt! 
4 Karalienė 
Rūtele! 
Tavo meilė tik apgaus tave, širdele! 
Nebegalima palikt... 


Rūtelė 
O ponia! 
Kažkas prie žmonių mane taip 
vilioja, 
Taip traukia, 


Kažkas prie žemelės 
Vadina ir šaukia. 
Jaučiu, kad aš būsiu 
Zmonėms reikalinga. 
Leisk man tris dienas pasilikti, 
Jei tavo malonė, 
O ponia!.. 
Karalienė 


"Geroji Rūtele! 


Man gaila tavęs, — 
Jausmai, padarys gi tave nelai-- 
minga. 
_ (Po valandėlės). 
Gerai! 


` Bet man atsiminki! Tiktai tris 


Da dienas! 

Po trijų dienų, 

Kai mėnulis patekės, 
vaigždės sumirgės, 

Lauksiu aš tavęs, širdele, 

Šitoje aikštelėje, 

Ten prie ąžuolų. 

Tad sudie! /Laumėms ir kitiems). 

„O mes, draugai, 

Skubiai 

Į kelionę! (Pasigirsta rago garsai, 
Visi išeina). 

Rūtelė. 
Kur man eit? Visur buvau. 
(Mąsto). 
Žinau: 
Yra šalis, kur meilė žydi... 
Tenai, man sakė, viens kitam 
Turtų ir laimės nepavydi. 
Tenai lūšnelė prie lūšnos, 
Jose audėjos, artojėliai, 
Tai broliai, sesės vargdienėliai... 
Skubėk, Rūtytė, eik pas juos. 
(Atbėga šokdamos snaigės ir ap- 
supa išeinančią Rūtelę) 


Snaigės (šoka dainuodamos). 


Baltos snaigės, susitelkę 

Rūtelę apspieskim, 

Nuo šaltų vėjų uždengę, 

Kelionėj lydėkim 

(Išlydi. Dainos melodiją baigia 
) muzika). 


UŽDANGA. 


II VEIKSMAS 


Paprasta gričia. Prie staklių mer- | 


gelė tautiškai apsirengusi). 
Mergelė (dainuoja). 


Tapu-tapu staklutėlės, 
Duzgu-duzgu drobutėlės 
Tėvui, motinėlei. 
Kai priausiu aš drobelių, 
Mesiu dar margų juostelių 
Savo brolužėliui — 
Jaunam bernužėliui. 
(Kalba). 
Nebelinksmos man ir dainos... 
Kas mane paguos?! 
Trūksta artimos širdelės 
Trūksta... mylimos. 
Veltui laukiu prie langelio, 
Jau diena visa — 
Mano mylimas neteina, 
Gal jau (/iūdna:)... su kita. 
( Užsimąsto. Įeina Rūtelė rūtų ša- 
kelėm pasipuošus. Padeda kelias 
šakeles mergelei ant audeklo. Mer- 
gelė ima pinti), 

Nusipinsiu vainikėlį, 
Pasipuošiu sau kasas... 
(žiūri pro langą). 
O, Dievuli! Jis! Algirdas! 
Taip! Jau eina čia! 
(Apsitvarko. Pina toliau). 


Jaunikaitis (icjęs). 
Aldona! (Aldona apsimeta pikta); 


Ar laukei manes? 
Aldona! Gal pyksti, kad aš atėjau? 


"Turėjau: širdis čionai nėše mane, 


Aš raees sparnais čionai 
atskridau. 
Aidone! (Pastebi rūteles). 
Bet ką aš matau? 
Rūtelės! 


Mergelė (Paduoda rūtų šakelę). 


Priimk nuo manes! 
Tebus atminimui ši rūtų šakelė 
Nuo tavo Aldelės. 
Puiki tai gelelė, (Prisegusi ): 
Zalia visuomet! 


Jaunikaitis. 
Iš tikro! Dėkoju širdingai, 


„Tebūna, Aldona, mūs širdys. 


Taip jaunos, aistringos, 
Kaip šitos šakelės 
alumas skaistus 
Per visus laikus. 
Tegu neapvyli 
Jos mūs niekuomet... 
Mergelė, 
Tie žodžiai malonūs. 
Man džiugina širdį, 
Algirdai brangus!.. 
 Jaunikaitis 
(Ilgai žiūri į mergelę). 
Aldona brangiojil.. 


(Nus.lenkia ir išeina Išeidamas 
dar kartą atsigręžia). 


Mergelė (nori eiti paskui jį). 
Išėjo. 

p Kartoja jaunikaičio žodžius) 

„„Aldona brangioji...“ i 

„„aistringos, kaip rūtų šakelės 

Žalumas skaistus...“ 
Kaip puikiai tie žodžiai 
Širdy suaidėjo! 

(Sėda. Ima rūteles). 
Rūtele žalioji! 
Tu man pasakyki, 
Ar tie meilūs žodžiai 
Tebuvo vien lūpų, 
Ar balsas širdies? 


(Pasiremia ant rankos. Užmiega). 
Laumė-Rūtelė (Prieina). 
(Ižmik man, brangioji. 
(Mosuodama rūtų šakele). 


Šalin abejonės, 

alin, atsitraukit!... 
Daugiau tau, mergele, 
Drąsos ir vilties. 


(Pakila kita uždanga, Pasirodo al- 
torius. ` Vargonai groja: Prie kro- 
telių klūpi jungtuvių rūbais apsi- 

rengę, rūtomis apsisagstę jauni- 

kaitis ir mergelė. Kunigas laimina 
y juos). 


Kunigas. 


Telaimin jūs Dievas; 
Kaip laiminu aš, 
Te meilė ir laimė 
Zydės visada, 
Skelbiu aš šiandieną 
Prieš žmones, prieš Dievą, 
Jog jisai Aldonai, 
O Algirdui ji 
Draugai amžini. 
(I-ji UŽDANGA). 


Mergelė (pabudus). 
Och, užmigusi buvau, 
Puikų sapną sapnavau... 
Temsta... Nors tamsu, naktis, 
Bet širdy... širdy viltis... 
(I-oji UŽDANGA). 
(B. d.). 


Mano 


Aš 'medidutis, 
Mažas vaikelis, 
Myli mamytė, 
Myli tėvelis. 


Jie mane rengia, 
Pavalgydina 
Ir į bažnyčią 
Vesti ketina. 

Už tai užaugęs 

Aš juos mylėsiu, 

Padėsiu vargti, 

„ Nenusidėsiu. 


pasižadėjimas 


Kelsiu kepurę 
Lauko Smūtkeliui, 
Lenksiu galvytę 
Mūsų seneliui. 


' O tau, tėvyne, 
Viską aukosiu 
Už tavo laimę 
Liūtu kovosiu. 


Tai duok man, Dieve, 
Sveikam užaugti, 

Ką pažadėjau, 
Visiems sulaukti. 


Ant. Zabulionis 

ŽIRGELIS — BĖGUNĖLIS 


Nors ne stalius dėdė Rokas, Baltrus širdingai tėveliui 

Bet daug ką iš medžio moka Padėkoja už žirgelį, 

Padaryt. Šiuo, dar laisvu Ir tuoj, kaip čia štai matyt, 
Nuo ūkio darbų, metu Šoka žirgo išbandyt. 

Jis padirbo savo sūnui — Eikš, žirgeli, pažiūrėsiu, 
Baltrui šitokį bėgūną. Kaip, tu greitai „bėgt“ galėsi! 


| 
| 


| 
| 


| 
i 
i 


| 


Linksmai čiauškia, vaikai mieli, Užsikrausto ant bėgūno... 


| 
. | 


Pirkios vidun bėgūnėlį, Ir štai dėdės Roko sūnų 
Tempdamas, Baltrukas. Štai Matom „jojant zovada". 
Jie jau vietoj! „Na, ramiai Kaip jam nūn smagu yra,. 
Pastovėki nūn“! įspėjęs Tie tik gal papasakoti, 
Savo žirgą, Baltramiejus Kuriems teko šitaip joti. 

Jaunasis knygnešys 


Tai buvo dar tuomet, kai mūsų 
kraštą valdė rusai. \ 

Saulutė buvo jau nusileidusi ir 
tik keli paraudę debesėliai plūdu- 
riavo pavasariškame, mėlyname, 
it žibutės, danguje. Tik nesenai 
čia dar viešpatavo žiema, o dabar 
visur dvelkė 'gaivinąs, pavasaris. ` 


Senis Rimaitis po sunkaus darbo. 
Nekaip jis šiandieną ` 


grįžo namo. 
jautėsi. Nuėmė nuo purvinų kojų 
klumpes ir tuojau, net nepavaka- 
rieniavęs, nuėjo gulti. 

Pastebėjo tai dvylikametis sū- 
nus Pranukas ir tyliai prisėlino 
tėvelio lovos. 

— Ko, Pranuti, nori? — švel- 
niai paklausė tėvelis, 
stovintį gale- lovos susirūpinusiu 
veidu sūnų. yA 

— Ar tėtė sergi?.. 

— Taip, sūneli, negaloju tru- 
puti... šoną skauda... ach... 

Pranukas pilnomis gailesčio 
akimis žiūrėjo į tėvelį | || 

— Gal mamyte pašaukti? 

— Nereik... pereis. Eikš, Pra- 
nuti, aš tau vieną dalyką pasaky- 
siu. Tu juk jau suaugęs, ir mes 
„galime rimtai, kaip vyrai, 'pasikal- 
bėti... l 

Pranukas kruptelėjo. Ką gi tė- 
velis jam sakys? Gal-kokią nelai- 
mę praneš? Gal lieps ką sunkaus 
„dirbti... Gal... Ilgai negalvodamas, 
(priėjo prie lovos. 

— Pranuk, tu, kaip sakiau, jau 
"beveik suaugęs ėsi, — kalbėjo už- 


kimusiu, šiek tiek drebančiu bal- ` 


su tėvelis, — tu jau rnoki skaityti 


ir rašyti... išmokiau tave, kad tu:, 
Tu matai, kad: 


nebūtum tamsus 
aš dažnai parnešu knygų, kurias 
slepiame nuo žandarų... žinai tai... 


Tad klausyk, sūnuti! Tas knygas ir . 
laikraščius gabename iš Tilžės, kur . 
Rusai žino tai: 


jos spausdinamos. 


pastebėjęs 


| 


ir gaudo lietuvius. Jie nenori, kad 
mes būtumėm apsišvietę ir drau- ` 
džia lietuviškas knygas skaityti... 
Det atmink, sūnuti, mes turime 
prieš tai kovoti, mes turime švies- 
tis ir tik tuomet bus mums leng- 
viau gyventi. 
Atsikosėjo 
kalbėjo toliau: 
— Taigi, sūnut, Pagirių kaiman 
atgabena tuos laikraščius... Iš ten 
išnešioja slaptai kiti. Ir aš knyge- 
šys ir aš nešioju. Tu matydavai 
mane šeštadieniais išeinant... Pa- 
giriuosna tuomet eidavau, knygas, 
laikraščius nešiodavau. Šiandieną 


senis Rimaitis ir 


„šeštadienis, o aš sergu, tad tu, sū- 


nuti, gal nueisi... gal tu... tu pa- 
būsi knygnešys... Gal nebijosi, nes 
tu juk jau vyras. Nebijosi naktį 
nueiti... parnešti... Tik saugokis 
žmonių. Ar pažadi, sūnuti!... 

Pranukaš pasilenkė prie tėve- 
lio... Jo akyse spindėjo ašaros. Jo 
lūpytės tyliai, bet ryžtingai ištarė: 

= 'Prižadūliii A 

. * 
* * 

Buvo jau tamsoka, kai Pranu- 
kas išskubėjo tėvelio nurodytų ke- 
liu į Pagirį. Širdis smarkiai plakė, 
kraujas mušė jam į veidą, o-:gal- 
voje tebeskambėjo tėvelio žodžiai. 
Pirmą kartą tokioje kelionėje buvo. 

Drąsiai jautėsi, kol ėjo laukais. 
Bet, kai pasiekė mišką, širdis dar 
labiau ėmė plakti. Aplinkui viskas 


'šlamėjo, šnabždėjo, rodos, šimtai 


paslaptingų akių į jį žiūrėjo. O jis 


"ėjo... statė žingsnį po žingsnio, pa- 


bėgėjo ir vėl sulėtino žingsnius. 


Atsigrįžo. Visur tamsu. Ten toliau 


lyg kažin kas šmėkštelėjo, lyg ka- 
žin kas sutraškėjo. Leidosi Pranu- 
kas bėgti, kiek kojos nešė, užkliu- 
vo už kelmo, pargriuvo, atsikėlė 
ir vėl bėgo. Sustojo tik tuomet, 


Nr 13(48) 


kai baigėsi miškas, o priešakyje 
dunksojo tamsoje paskendęs Pa- 
girių kaimas. Iš Pranuko subraižy- 
tų kojų ir rankų sunkėsi kraujas. 

— Tėvelis sakė, kad antra tro- 


ba... antai ji... šviesa dar yra. 

Priėjo ir pabarbeno į duris. 
Tyla. Dar pabarbeno. Priemenėje 
pasigirdo vyro balsas: 

— Kas ten? 

— Aš. 

— Kas „aš"? 

- Aš, Rimaičių Diana) 

— Ko nori? 

— Aš atėjau... ir, prisiminęs 
tėvelio pasakytą slaparoar tarė: 

— Laisvė. 

Sugirgždėjo velkė, ir ie g 


durys. 

— Kodėl tėvelis neatėjo? Lpa. 
klausė apysenis, gal keturiasdešimt 
metų turjs Žmogus. | 

— Serga... man gal duositė.. 

— Užeik; pasistiprinsi... 

— Ne, tėvelis silpnas, 
skubėti 

— Tad palauk, atnešiu.. 

Ir po valandėlės Pranukas, su- 
Spaudęs ryšulį prie krūtinės, leidosi 
atgal. Ir vėl jis skubėjo per tą 
tankų, paslaptingą mišką, tik da- 
bar nebesidairė... 


reikia 


Po į purvą, bet ryšulio neišleido 
Iš rankų... 

Buvo gal. pačiame miško vidu- 
tyje. Susimaščiusios eglės žiūrėjo 


Ì keistą, šiuo laiku nejprastą ke- 
leivj. Dvi piktos akys stebėjo iš už: 
didelio ėglio bėgantį Pranuką, ku 

„kraštas... 


tik pirmyn, pir- 
myn! Porą kartų pargriuvo, įklim- 


didvyrį, mažąjį knygnešį, 
- miškai 


' 

ris gal ir nejautė to didelio pavo- 
jaus. Ir staiga: 

— Stok! 

Pranukas kruptelėjo. Įbedė pil- 
nas išgąsčio akis į krūmą, iš ku- 
rio išlindo dvi juodos žmogystos. 

— Jėzau, Marija! — sušuko ir . 
šoko į šalį. Miške nuaidėjo šūvis. 
Nekliudė. Antras.. ir Pranukas pa- 
juto dūrį į petį. Pargriuvo, ryšulys . 
iškrito jam iš rankų. Akyse tamsu 
darėsi... Bet ne, jis nepasiduos! 
Keliasi, bėga, kiek turi jėgų, o be- 
sivejančiųjų balsai tolsta... pėdsa> 
kus, matyt, pametė... No 

— Dėkui Dievui, štai ir miško 
Iš po debesų išlenda: iš- 
blyškęs, kaip Pranuko veidas, mė- 
nulis. Šalia kelio stovi senas, pa- 
sviręs kryžius. Pranukas pu nebe- 


gali paeiti. 
„— Motute... Jėzau... ach... tas 
petys, — dejuoja Pranukas.. | 
Priena prie kryžiaus... sėda ant 
kalvelės... sėdėti nebegali... Gal- 


vutė nusvyra, bet jis tebelaiko ry- 
šulį prie krūtinės... jis knygešys! 

Pakilusi pavasariškoji saulutė 
sekmadienio rytą prie pakelės kry- 
žiaus randa amžinai užmigusi.Pra- 
nuką, kuris laikė prie krūtinės 
prispaudęs ryšulėlį 
egzemplioriais. Trys mėlynos, .it 
Pranuko akys, pražy dusios žibutės 
lingavo prie jo veidelio, susimąs- 
tęs Rūpintojėlis žiūrėjo į tą mažąjį 
kuriam. 
ir pavasario vėjelis grojo 
ramybės himną. 


JM ackevičius. 


su „Auszros“.. | 

DARBELIAI | 
Inkilėlis 


Pavasaris eina sparčiais žings- 
niais. Grįžta pas mus iš šiltųjų 
kraštų mūsų paukšteliai įr pradeda 
rinktis gūžteles, taisyti lizdelius. 
Reikėtų jiems padėti tas darbas 
dirbti. 

Varnėnai jau seniai parskrido. 
Jie mėgsta apsigyventi medžių iš- 
purtusiose drėvėse arba žmonių 
pagamintuose nameliuose, kurios 


mes vadiname inkilėliais. Čia ma- 
tote tokį inkilėlį, kuris nesunku pa- 
daryti. Reikalinga tik kelios lente- 
lės, keletas vinių, pagaliau, noras 
padaryti inkilėlį. Kokio didumo turi 
būti inkilėlis, taip pat nurodyta (cen- 
timetrai). Dabokite tik, kad landa 
inkilėlin nebūtų per plati ar per 
siaura—tik 5 centimetrų skersmuo. 
Jūs patys gero inkilėlio nepa- 
darysite, Prašykite tėvelių ir vyres- 
niųjų brolelių imtis to darbo, o jūs 
jiems noriai padėkite. Pan.atysite, 
kiek turėsite džiaugsmo, kai dirb- 
site inkilėlį, o dar daugiau, kai jame 
apsigyvens porelė varnėnų. 
Varnėnai — smagūs ir naudingi 

paukščiai. Jie greitai begioja po dir- 
vas, pievas, sodus, vis linkčiodami, 
vis skubėdami. Tai jie renka vaba- 
lus ir kirminus, kurie naikina au- 
galus ir tuo būdu daro daug žalos 
javams ir kitiems augalams. Jie 
vikriai. šokinėja ir medžiuose, ap- 
žiūrinėja jų stuobruose atsiradusius 
plyšius ir visus tarpušakius. Jie ir 
čia ieško sau maisto, naikina sodų 
ir daržų kenkėjus. Kur yra varnėnų, 
ten soduose daug'au vaisių ir vai- 
siai užauga sveikesni, nesukirmiję. 

Varnėnas labai naudingas paukš- 
tis ir jis reikia globoti, pas save 
prisivilioti. O pavilioti jis labai 
lengva — reikia tik duoti jam inki- 
lėlis, įstatyti tokioje vietoje, kur 
negalėtų prieiti katės, landele į sau- 
lėtekį. 

Švedijoje juos labai myli ir net 
vadina „šiaurės lakštingalomis“; mat, 
jie gražiai švilpauja. | 

Pamėginkite „padaryti inkilėlius: 
savo/ kaimuose turėsite daugiau 
linksmumo, džiaugsmo ir naudos. 


LO LO a O OO O TOO O LO E CaN 


LAIŠKŲ DĖŽUTĖ 


Visamyliui. 3 ir 4 uždavinių spren- 
dimus gavome vėlai, kai buvo jų spren- 
dimai paskelbti, Atsiųstas uždavinys kaž- 
kaip nesuprantamas: nežinia, ko reikia 
ieškoti ir kokios yra kliūtys. 

Gegutei Viską gavome. Labai mums 
patiko tavo eilėraštis. Kitame „Va peiio“ 
numery jį įdėsime. Ir uždaviniai įdomūs, 
vieną kitą taip pat įdėsime. Tik užda- 
vinių sprendėjų skelbiame tikras pavar- 
des. Ar sutinki, kad ir tavo pavardė būtų 
paskelbta? Lauksime atsakymo. Už viską 
dėkojame ir prašome daugiau parašyti- 

Pundžiui A. Atsiųstos eilės labai 
gražios, tik reikėjo pažymėti, kieno jos 
parašytos, ar kurioje knygoje jas galima 
rasti. Ačiū. 

Sčesnulevičiui V. Tokių pasakų jau 
buvo Prašome kit kių. 

Laurynavičiui A. Išsirinkome tik 
vieną Už visa dėkojame. 

Ulonui St Pasaką gal kada vėliau 
įdėsime. Ačiū už atminimą. 

